
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	24.07.2026.
	
	Nr. RD-26-284-ir


	Par satiksmi pasākumu laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā Rīgas valstspilsētas pašvaldības Izglītības, kultūras un sporta departamenta Kultūras pārvaldes 13.07.2026. vēstuli Nr. DIKS-26-1327-nd “Par satiksmi Rīgas pilsētas svētku “2026. gada Rīgas vasara” kultūras pasākumu programmas nodrošināšanā no 01.08.2026. līdz 31.08.2026.” un Rīgas valstspilsētas pašvaldības iestādes “Pārdaugavas kultūras apvienība” 13.07.2026. iesniegumu par publiska pasākuma –   “Kreisā krasta svētki” –  norisi Uzvaras parkā 01.08.2026. no plkst. 12.00 līdz plkst. 23.00:

1. Noteikt, ka tiks aizliegta transportlīdzekļu (izņemot transportlīdzekļus ar speciālām Rīgas valstspilsētas pašvaldības Izglītības, kultūras un sporta departamenta Kultūras pārvaldes izsniegtām caurlaidēm (paraugs pielikumā)) apstāšanās un stāvēšana:

1.1. no 01.08.2026. plkst. 6.00 līdz 02.08.2026. plkst. 23.00 Hermaņa ielā;

1.2. no 01.08.2026. plkst. 6.00 līdz 02.08.2026. plkst. 23.00 Uzvaras bulvārī (Uzvaras parka pusē), posmā no Bāriņu ielas līdz Ojāra Vācieša ielai;

1.3. no 01.08.2026. plkst. 6.00 līdz 02.08.2026. plkst. 23.00 Ojāra Vācieša ielā (Uzvaras parka pusē), posmā no Uzvaras bulvāra līdz Hermaņa ielai.
2. Par pasākumu organizēšanu atbilstoši savai kompetencei ir atbildīgs Rīgas valstspilsētas pašvaldības iestādes “Pārdaugavas kultūras apvienība” direktors Sandis Kalniņš (tālrunis 67181936, mobilais tālrunis 25448308, e-pasts: sandis.kalnins@riga.lv).
3. Rīgas valstspilsētas pašvaldības policijai:

3.1. uzraudzīt apstāšanās un stāvēšanas noteikumu ievērošanu un sabiedrisko kārtību 1. punktā minētajās vietās norādītajā laikā;

3.2. nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot 1. punktā minētajās vietās norādītajā laikā atstātos transportlīdzekļus uz citu stāvēšanai atļautu vietu.

4. Pasākumu organizatorei – Rīgas valstspilsētas pašvaldības iestādei “Pārdaugavas kultūras apvienība” atbilstoši savai kompetencei nodrošināt:

4.1. iedzīvotāju un uzņēmumu, kuri atrodas minētajos ielu posmos, transportlīdzekļu piebraukšanu pie dzīvesvietas vai uzņēmuma;

4.2. operatīvā transporta satiksmi;

4.3. sabiedrisko kārtību pasākumu norises vietās norādītajā laikā;

4.4. 1. punktā minēto teritoriju sakopšanu trīs stundu laikā pēc pasākumu beigām.

5. Sabiedrībai ar ierobežotu atbildību “A.K.7” nodrošināt autoevakuatorus 1. punktā minētajās vietās norādītajā laikā pēc Rīgas valstspilsētas pašvaldības policijas pieprasījuma.

6. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi, satiksmes organizācijas tehnisko līdzekļu izvietošanu un satiksmes organizācijas tehnisko līdzekļu montāžu un demontāžu.

7. Rīgas valstspilsētas pašvaldības Centrālās administrācijas Komunikācijas pārvaldei:

7.1. nodrošināt informācijas par izmaiņām transportlīdzekļu satiksmē pasākumu laikā publiskošanu Rīgas valstspilsētas pašvaldības komunikācijas kanālu resursos;

7.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

